
1. Τεχνική έκθεση

1.1 Εισαγωγή 
Η παρούσα μελέτη αφορά στην προμήθεια και τοποθέτηση συστημάτων αναχαίτισης οχημάτων (στηθαίων ασφαλείας) σε επιλεγμένες θέσεις του οδικού δικτύου του Δήμου Διρφύων - Μεσσαπίων.
Αντικείμενο της προμήθειας είναι η εγκατάσταση νέων στηθαίων ασφαλείας, καθώς και, όπου απαιτείται, η αντικατάσταση ή συμπλήρωση υφιστάμενων κατεστραμμένων ή ανεπαρκών στηθαίων, με σκοπό τη βελτίωση της παθητικής ασφάλειας και την προστασία των χρηστών της οδού.
Οι προβλεπόμενες παρεμβάσεις αφορούν κυρίως θέσεις του ορεινού οδικού δικτύου όπου, λόγω της γεωμορφολογίας του εδάφους, της χάραξης και των χαρακτηριστικών της οδού, όπως η ύπαρξη απότομων πρανών, σημαντικών υψομετρικών διαφορών και γκρεμών, καθίσταται απαραίτητη η προστασία των χρηστών.
Τα προς προμήθεια στηθαία θα αποτελούν ολοκληρωμένα και πιστοποιημένα συστήματα αναχαίτισης οχημάτων, με όλα τα απαιτούμενα στοιχεία για την πλήρη και ασφαλή εγκατάστασή τους, σύμφωνα με τα ισχύοντα πρότυπα και τις τεχνικές προδιαγραφές της παρούσας μελέτης.

1.2 Υφιστάμενη κατάσταση

Το οδικό δίκτυο του Δήμου Διρφύων – Μεσσαπίων περιλαμβάνει τμήματα με έντονο ορεινό και ημιορεινό χαρακτήρα, στα οποία παρουσιάζονται ιδιαίτερα γεωμετρικά και μορφολογικά χαρακτηριστικά, όπως περιορισμένα πλάτη οδοστρώματος, έντονες κατά μήκος και εγκάρσιες κλίσεις, απότομες αλλαγές της χάραξης, καθώς και απότομα πρανή και σημαντικές υψομετρικές διαφορές.
Σε αρκετά σημεία, η απόσταση μεταξύ του οδοστρώματος και των πρανών ή άλλων επικίνδυνων παρόδιων στοιχείων είναι περιορισμένη, με αποτέλεσμα η εκτροπή ενός οχήματος από την πορεία του να μπορεί να έχει ιδιαίτερα σοβαρές συνέπειες.
Η υφιστάμενη διαμόρφωση ορισμένων τμημάτων του οδικού δικτύου, σε συνδυασμό με τη μορφολογία του εδάφους, επιβάλλει τη λήψη κατάλληλων μέτρων παθητικής ασφάλειας, ιδίως σε θέσεις όπου υφίσταται κίνδυνος πτώσης οχήματος εκτός της οδού ή πρόσκρουσης σε επικίνδυνα παρόδια στοιχεία.
Για τον λόγο αυτό προβλέπεται η εγκατάσταση συστημάτων αναχαίτισης οχημάτων στις θέσεις όπου, με βάση τα χαρακτηριστικά της οδού και τις συνθήκες του παρόδιου χώρου, απαιτείται η παροχή πρόσθετης προστασίας των χρηστών.
1.3 Νομοθετικό και κανονιστικό πλαίσιο
Η παρούσα προμήθεια και η τοποθέτηση των συστημάτων αναχαίτισης οχημάτων θα εκτελεστούν σύμφωνα με την ισχύουσα νομοθεσία, τις ισχύουσες τεχνικές οδηγίες και τα σχετικά πρότυπα.
Ειδικότερα, θα εφαρμόζονται:
· Ο Ν.4412/2016 «Δημόσιες Συμβάσεις Έργων, Προμηθειών και Υπηρεσιών», όπως τροποποιήθηκε και ισχύει. 
· Οι Οδηγίες Μελετών Οδικών Έργων – Συστήματα Αναχαίτισης Οχημάτων (ΟΜΟΕ-ΣΑΟ) του Υπουργείου Υποδομών και Μεταφορών, όπως ισχύουν. 
· Τα ισχύοντα πρότυπα της σειράς ΕΛΟΤ EN 1317 για τα συστήματα αναχαίτισης οχημάτων, 
· Το πρότυπο ΕΛΟΤ EN ISO 1461, όσον αφορά την προστασία των χαλύβδινων στοιχείων έναντι διάβρωσης με θερμό γαλβάνισμα.
· Κάθε άλλη σχετική διάταξη, τεχνική οδηγία, κανονισμός ή πρότυπο που ισχύει κατά τον χρόνο εκτέλεσης της προμήθειας.
1.4 Βασικά χαρακτηριστικά συστημάτων αναχαίτισης οχημάτων

Τα συστήματα αναχαίτισης οχημάτων (ΣΑΟ) αποτελούν διατάξεις παθητικής ασφάλειας, οι οποίες τοποθετούνται κατά μήκος της οδού με σκοπό τη συγκράτηση και ανακατεύθυνση οχημάτων που εκτρέπονται από την πορεία τους και τον περιορισμό των συνεπειών της εκτροπής.

Η επιλογή και η αξιολόγηση των συστημάτων αναχαίτισης πραγματοποιείται σύμφωνα με τα ισχύοντα πρότυπα της σειράς ΕΛΟΤ EN 1317 και τις ΟΜΟΕ-ΣΑΟ, με βάση συγκεκριμένα χαρακτηριστικά επίδοσης. 
Σύμφωνα με το Πρότυπο ΕΛΟΤ ΕΝ 1317-2 τα στηθαία ασφαλείας διακρίνονται με βάση τα ακόλουθα χαρακτηριστικά:

· Ικανότητα συγκράτησης
Η ικανότητα συγκράτησης χαρακτηρίζει τη δυσμενέστερη τυπική περίπτωση πρόσκρουσης που μπορεί να αντιμετωπίσει επιτυχώς ένα σύστημα αναχαίτισης οχημάτων.
Τα συστήματα κατατάσσονται, ανάλογα με την ικανότητα συγκράτησής τους, σε κατηγορίες επίδοσης, όπως Ν2, Η1, Η2 και Η4b. Η απαιτούμενη κατηγορία εξαρτάται από τα χαρακτηριστικά της εκάστοτε θέσης και, μεταξύ άλλων, από το είδος της επικίνδυνης θέσης ή του πλευρικού εμποδίου, την επιτρεπόμενη ταχύτητα, τη γεωμετρία της οδού και τις κυκλοφοριακές συνθήκες.

· Λειτουργικό πλάτος
Το λειτουργικό πλάτος (W) αποτελεί βασικό χαρακτηριστικό της συμπεριφοράς του συστήματος κατά την πρόσκρουση και ορίζεται ως το άθροισμα του κατασκευαστικού πλάτους και της δυναμικής παραμόρφωσης του συστήματος.
Η επιλογή της κατηγορίας λειτουργικού πλάτους πρέπει να είναι συμβατή με τον διαθέσιμο χώρο μεταξύ της εμπρόσθιας όψης του στηθαίου και της επικίνδυνης θέσης ή του πλευρικού εμποδίου.

Οι κατηγορίες που αφορούν στο λειτουργικό πλάτος είναι:
* κατηγορία W1:    0,60 m
* κατηγορία W2:    0,80 m
* κατηγορία W3:    1,00 m
* κατηγορία W4:    1,30 m
* κατηγορία W5:    1,70 m
* κατηγορία W6:    2,10 m
* κατηγορία W7:    2,50 m
* κατηγορία W8:    3,50 m
· Σφοδρότητα πρόσκρουσης
Η σφοδρότητα πρόσκρουσης αποτελεί χαρακτηριστικό επίδοσης που σχετίζεται με τη φυσική καταπόνηση και τη σοβαρότητα των πιθανών τραυματισμών των επιβαινόντων κατά την πρόσκρουση σε σύστημα αναχαίτισης.
Τα συστήματα κατατάσσονται ως προς τη σφοδρότητα πρόσκρουσης στις κατηγορίες Α, Β και C, σύμφωνα με τα αποτελέσματα των προβλεπόμενων δοκιμών.

· Διαμόρφωση: μονόπλευρα, αμφίπλευρα.

1.5 Επιλογή συστήματος
Η επιλογή του κατάλληλου συστήματος αναχαίτισης αποτελεί συνδυαστική αξιολόγηση των ανωτέρω χαρακτηριστικών και των ιδιαίτερων συνθηκών της θέσης εγκατάστασης σύμφωνα με τις ισχύουσες ΟΜΟΕ-ΣΑΟ και τα σχετικά πρότυπα. Για τις ανάγκες της εν λόγω προμήθειας, όπως αναλυτικότερα σημειώνεται στο κεφ.3 «Τεχνικές Προδιαγραφές» της παρούσας μελέτης, επιλέγονται χαλύβδινα συστήματα μονόπλευρης διαμόρφωσης, ικανότητας συγκράτησης Ν2, λειτουργικού πλάτους W2 και κατηγορίας σφοδρότητας πρόσκρουσης A.

Συντάχθηκε
Ψαχνά, 11/09/2026
Ο Υπάλληλος
Θεωρήθηκε
Ψαχνά, 11/09/2026
Ο Αν. Προϊστάμενος
Τμήματος Μελετών και Τεχνικών Έργων Υποδομής






Δημήτριος Ζέρβας
ΦΥΣΙΚΟΣ, MSc στη Μηχανική Περ/ντος
ΠΕ Περιβάλλοντος
Ιωάννης Ντελέκος
ΠΤΥΧ. ΗΛ/ΓΟΣ ΜΗΧ/ΚΟΣ ΤΕ
 


	ΕΛΛΗΝΙΚΗ ΔΗΜΟΚΡΑΤΙΑ
ΝΟΜΟΣ ΕΥΒΟΙΑΣ
ΔΗΜΟΣ ΔΙΡΦΥΩΝ – ΜΕΣΣΑΠΙΩΝ
	
Αριθμός Μελέτης: 18/2026
Τίτλος: «Προμήθεια και τοποθέτηση στηθαίων ασφαλείας στο οδικό δίκτυο του Δήμου Διρφύων - Μεσσαπίων» 
CPV: 34928300-1  



2. Προϋπολογισμός
	Περιγραφή
	Μονάδα Μέτρησης
	Ποσότητα (m)
	Τιμή μονάδας (€/m) χωρίς Φ.Π.Α.
	Σύνολο (€) χωρίς Φ.Π.Α. 

	Προμήθεια και τοποθέτηση ολοκληρωμένων συστημάτων μονόπλευρων χαλύβδινων στηθαίων ασφαλείας κατηγορίας Ν2-W2-A 
	m
	620
	39,00
	24.180,00

	
	Φ.Π.Α. 24% (€) 
	5.803,20

	
	Γενικό Σύνολο (€)
	29.983,20



Ο προϋπολογισμός της παρούσας μελέτης διαμορφώθηκε ως ανωτέρω κατόπιν διερεύνησης των επικρατουσών τιμών της αγοράς. Στο πλαίσιο αυτό, λήφθηκαν υπόψη αντίστοιχες συμβάσεις άλλων αναθετουσών αρχών (Δήμων και Περιφερειών) και, κυρίως, έγγραφες οικονομικές προσφορές που υποβλήθηκαν από εξειδικευμένες εταιρείες του κλάδου. 

3. Τεχνικές προδιαγραφές
3.1 Γενικά
 Τα προς προμήθεια συστήματα αναχαίτισης οχημάτων (ΣΑΟ) θα είναι χαλύβδινα, μονόπλευρα στηθαία ασφαλείας, κατάλληλα για τοποθέτηση στην εξωτερική οριογραμμή του οδοστρώματος, στις θέσεις που θα υποδεικνύονται από την Τεχνική Υπηρεσία του Δήμου.
Τα συστήματα θα είναι πιστοποιημένα και κατάλληλα για την προβλεπόμενη χρήση, σύμφωνα με τα ισχύοντα πρότυπα της σειράς ΕΛΟΤ EN 1317, φέροντας υποχρεωτικά τη σχετική σήμανση CE, σύμφωνα με το πρότυπο ΕΛΟΤ ΕΝ 1317-5, και τις απαιτήσεις των ΟΜΟΕ-ΣΑΟ.

Για την παρούσα προμήθεια τα στηθαία ασφαλείας θα πληρούν κατ’ ελάχιστον τα ακόλουθα χαρακτηριστικά επίδοσης:

· Ικανότητα συγκράτησης: N2 
· Λειτουργικό πλάτος: W2 
· Κατηγορία σφοδρότητας πρόσκρουσης: A 
· Διαμόρφωση: μονόπλευρη 

Τα προσφερόμενα συστήματα θα αποτελούν πλήρη και ενιαία συστήματα αναχαίτισης οχημάτων, όπως αυτά έχουν δοκιμαστεί και πιστοποιηθεί, και θα περιλαμβάνουν όλα τα επιμέρους στοιχεία που απαιτούνται για την ασφαλή και πλήρη εγκατάστασή τους.
Η προστασία των χαλύβδινων στοιχείων έναντι διάβρωσης θα πραγματοποιείται με θερμό γαλβάνισμα, σύμφωνα με το ΕΛΟΤ EN ISO 1461, εκτός εάν για συγκεκριμένο στοιχείο του πιστοποιημένου συστήματος προβλέπεται διαφορετική προστασία σύμφωνα με τα ισχύοντα πρότυπα και τις οδηγίες του κατασκευαστή.
Η προμήθεια θα περιλαμβάνει, πέραν των κύριων στοιχείων των στηθαίων, όλα τα απαραίτητα εξαρτήματα και μικροϋλικά για την πλήρη εγκατάσταση και λειτουργία τους, όπως ορθοστάτες, αποστάτες ή παρεμβλήματα, κοχλίες, περικόχλια, ροδέλες, στοιχεία σύνδεσης, ανακλαστήρες, απολήξεις και κάθε άλλο εξάρτημα που προβλέπεται από το πιστοποιημένο σύστημα.
Η τοποθέτηση των στηθαίων θα πραγματοποιείται σύμφωνα με τις ΟΜΟΕ-ΣΑΟ, τα στοιχεία της πιστοποίησης του συστήματος και τις οδηγίες εγκατάστασης του κατασκευαστή, ώστε να διασφαλίζεται η επίδοση για την οποία το σύστημα έχει δοκιμαστεί. Στην προσφερόμενη ενιαία τιμή ανά μέτρο περιλαμβάνεται πλήρως η εργασία τοποθέτησης/έμπηξης των ορθοστατών στο έδαφος (έρεισμα), η τυχόν απαιτούμενη προδιάτρηση σε περιπτώσεις βραχώδους υποστρώματος, καθώς και η στερέωση/πάκτωση επί τεχνικών έργων (σκυροδεμάτων) όπου απαιτηθεί, χωρίς καμία πρόσθετη οικονομική επιβάρυνση για τον Δήμο.

Η επιλογή των ανωτέρω χαρακτηριστικών επίδοσης έγινε σύμφωνα με τα κριτήρια των ΟΜΟΕ-ΣΑΟ και λαμβάνοντας υπόψη τα ιδιαίτερα χαρακτηριστικά του οδικού δικτύου στο οποίο προορίζονται να εγκατασταθούν τα συστήματα. Ειδικότερα, πρόκειται κυρίως για ορεινές και ημιορεινές οδούς, με σχετικά χαμηλές επιτρεπόμενες ταχύτητες και επικίνδυνες θέσεις που αφορούν κυρίως πρανή και γκρεμούς. Για τις συνθήκες αυτές καθορίζεται ως ελάχιστη απαιτούμενη ικανότητα συγκράτησης η κατηγορία N2, ενώ επιλέγεται κατηγορία λειτουργικού πλάτους W2, ώστε το λειτουργικό πλάτος του συστήματος να είναι συμβατό με τον περιορισμένο διαθέσιμο παρόδιο χώρο. Ως κατηγορία σφοδρότητας πρόσκρουσης επιλέγεται η A.

3.2 Υλικά και επιμέρους στοιχεία

Τα στηθαία ασφαλείας θα είναι χαλύβδινα και θα διαθέτουν κατάλληλη αντιδιαβρωτική προστασία με θερμό γαλβάνισμα, σύμφωνα με το ΕΛΟΤ EN ISO 1461.
Η προμήθεια θα περιλαμβάνει όλα τα επιμέρους στοιχεία και εξαρτήματα που απαιτούνται για την πλήρη και ασφαλή εγκατάσταση των συστημάτων, σύμφωνα με την πιστοποιημένη διαμόρφωση του εκάστοτε συστήματος και τις οδηγίες του κατασκευαστή.
Ενδεικτικά, περιλαμβάνονται οι ορθοστάτες, οι δοκοί/ελάσματα των στηθαίων, αποστάτες ή παρεμβλήματα, κοχλίες, περικόχλια, ροδέλες, στοιχεία σύνδεσης, ανακλαστήρες, καθώς και τα απαιτούμενα ειδικά τεμάχια για τις απολήξεις αρχής και πέρατος.
Όλα τα υλικά θα παραδοθούν καινούργια, αμεταχείριστα, θα φέρουν σήμανση CE σύμφωνα με το πρότυπο ΕΛΟΤ ΕΝ 1317-5 και θα συνοδεύονται από τη Δήλωση Επιδόσεων (DoP) του κατασκευαστή, καθώς και από τα πιστοποιητικά και έγγραφα που καθορίζονται στο μέρος 5 του προτύπου.

4.Συγγραφή υποχρεώσεων

Άρθρο 1ο - Αντικείμενο
Αντικείμενο της παρούσας μελέτης είναι η προμήθεια και τοποθέτηση συστημάτων αναχαίτισης οχημάτων (στηθαίων ασφαλείας) σε επιλεγμένες θέσεις του οδικού δικτύου του Δήμου Διρφύων – Μεσσαπίων  με σκοπό τη βελτίωση της παθητικής ασφάλειας και την προστασία των χρηστών των οδών. Τα προς προμήθεια συστήματα αναχαίτισης οχημάτων (ΣΑΟ) θα είναι χαλύβδινα, μονόπλευρα στηθαία ασφαλείας, κατάλληλα για τοποθέτηση στην εξωτερική οριογραμμή του οδοστρώματος, στις θέσεις που θα υποδεικνύονται από την Τεχνική Υπηρεσία του Δήμου.
Τα συστήματα θα είναι πιστοποιημένα και κατάλληλα για την προβλεπόμενη χρήση, σύμφωνα με τα ισχύοντα πρότυπα της σειράς ΕΛΟΤ EN 1317, φέροντας υποχρεωτικά τη σχετική σήμανση CE, σύμφωνα με το πρότυπο ΕΛΟΤ ΕΝ 1317-5, και τις απαιτήσεις των ΟΜΟΕ-ΣΑΟ.

Για την παρούσα προμήθεια τα στηθαία ασφαλείας θα πληρούν κατ’ ελάχιστον τα ακόλουθα χαρακτηριστικά επίδοσης:

•	Ικανότητα συγκράτησης: N2 
•	Λειτουργικό πλάτος: W2 
•	Κατηγορία σφοδρότητας πρόσκρουσης: A 
•	Διαμόρφωση: μονόπλευρη
Ο προϋπολογισμός της δαπάνης ανέρχεται στο ποσό των 29.983,20 €, συμπεριλαμβανομένου Φ.Π.Α., και αφορά στην προμήθεια και τοποθέτηση στηθαίων ασφαλείας συνολικού μήκους 620 μέτρων σε επιλεγμένες περιοχές του οδικού δικτύου του Δήμου Διρφύων – Μεσσαπίων.

Άρθρο 2ο -  Ισχύουσες Διατάξεις
1.	Του Ν. 4412/2016 (ΦΕΚ Α΄147/08.08.2016) «Δημόσιες Συμβάσεις Έργων, Προμηθειών και Υπηρεσιών», όπως ισχύει.
2.	Του Ν. 3463/2006 (ΦΕΚ Α΄114/08.06.2006) «Κύρωση του Κώδικα Δήμων και Κοινοτήτων», όπως ισχύει.
3.	Οι εγκεκριμένων Οδηγιών Μελετών Οδικών Έργων – Συστήματα Αναχαίτισης Οχημάτων (ΟΜΟΕ-ΣΑΟ) του Υπουργείου Υποδομών και Μεταφορών, όπως ισχύουν. 
4.Ταν ισχυόντα πρότυπα της σειράς ΕΛΟΤ EN 1317 για τα συστήματα αναχαίτισης οχημάτων
5. Το πρότυπο ΕΛΟΤ EN ISO 1461, όσον αφορά την προστασία των χαλύβδινων στοιχείων έναντι διάβρωσης με θερμό γαλβάνισμα.
6. Κάθε άλλη σχετική διάταξη, τεχνική οδηγία, κανονισμός ή πρότυπο που ισχύει κατά τον χρόνο εκτέλεσης της προμήθειας.

Άρθρο 3ο- Συμβατικά Στοιχεία

Συμβατικά στοιχεία της υπηρεσίας κατά σειρά ισχύος είναι τα ακόλουθα:
1. Η Σύμβαση
2. Η παρούσα μελέτη με την ακόλουθη σειρά ισχύος:
2.1 Ο Προϋπολογισμός
2.2 Η Τεχνική Περιγραφή
2.3 Η Συγγραφή Υποχρεώσεων
3. Η προσφορά του αναδόχου

Άρθρο 4ο - Τρόπος ανάθεσης
Η εκτέλεση της παροχής υπηρεσιών θα πραγματοποιηθεί με τη διαδικασία της απευθείας ανάθεσης, σύμφωνα με τις διατάξεις του ν.4412/2016 (άρθρο 118, παρ. 1, 2, 3 και 4) όπως τροποποιήθηκε και ισχύει, με την τιμή προσφοράς να μην υπερβαίνει τον ενδεικτικό προϋπολογισμό και με επιλογή του αναδόχου κατόπιν συλλογής προσφορών, βάσει της πλέον συμφέρουσας από οικονομική άποψη προσφοράς, όπως προέκυψε από την έρευνα αγοράς, αποκλειστικά βάσει τιμής (χαμηλότερη τιμή), για τη σύναψη της σχετικής σύμβασης.

Άρθρο 5ο - Τρόπος υποβολής των προσφορών των ενδιαφερομένων
Οι προσφορές μπορούν να υποβληθούν: είτε ηλεκτρονικά στο email promitheies@ddm.gov.gr είτε ταχυδρομικά στη διεύθυνση Αβάντων 18, Τ.Κ. 34400, Ψαχνά.

Άρθρο 6ο - Χρόνος υποβολής των προσφορών και δικαιολογητικών των ενδιαφερομένων  
Ο χρόνος υποβολής προσφορών και λοιπών δικαιολογητικών ενδιαφερομένων θα ορίζεται στην πρόσκληση που θα σταλεί.

Άρθρο 7ο - Τρόπος Πληρωμής
Η πληρωμή του αναδόχου θα γίνεται ύστερα από έκδοση σχετικού τιμολογίου όπως προβλέπεται από την οδηγία Ε.Ε. 2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο 158-160 και ΚΥΑ 46901/2024 και του Ν.4412/2016 άρθρο 53 παρ 2. μετά την ολοκλήρωση των προβλεπόμενων εργασιών και μετά την έκδοση χρηματικών ενταλμάτων πληρωμής από το λογιστήριο του Δήμου Διρφύων Μεσσαπίων. Η τιμολόγηση και η πληρωμή δύναται να πραγματοποιηθεί και τμηματικά.
Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ’ όλη την διάρκεια ισχύος της εντολής.
 
Άρθρο 8ο - Φόροι, τέλη, κρατήσεις 
Ο ανάδοχος υπόκειται σε όλους τους βάσει των κειμένων διατάξεων φόρους, τέλη και κρατήσεις που ισχύουν.

Άρθρο 9ο - Τόπος και χρόνος Παράδοσης και τοποθέτησης
Η παράδοση των υλικών θα γίνει τμηματικά ή στο σύνολό τους ανάλογα με τις ανάγκες του Δήμου. Τα προμηθευόμενα υλικά θα παραληφθούν στα κατά τόπους σημεία που θα υποδείξει η Τεχνική Υπηρεσία όπου θα ακολουθήσει και η τοποθέτηση από τον ανάδοχο. Η διάρκεια της σύμβασης θα είναι για έξι μήνες και δύναται να παραταθεί για τόσο διάστημα όσο καθορίζεται στο Ν.4412/2016 όπως τροποποιήθηκε, μετά από σύμφωνη γνώμη του «Προμηθευτή» και απόφαση του Διοικούντος οργάνου του φορέα χωρίς αλλαγή των όρων της σύμβασης.

Άρθρο 10ο Πλημμελής κατασκευή
Ο προμηθευτής εγγυάται με την υπογραφή της σύμβασης, ότι τα είδη με τα οποία θα προμηθεύσει τον Δήμο Διρφύων - Μεσσαπίων, θα ανταποκρίνονται πλήρως προς τους όρους των τεχνικών προδιαγραφών της παρούσας μελέτης και ότι θα είναι στο σύνολό τους αρίστης ποιότητας.
Ο Δήμος Διρφύων - Μεσσαπίων διατηρεί όλα τα δικαιώματα, τα οποία θα ασκήσει όταν διαπιστώσει, ότι παραβιάζεται η παραπάνω διαβεβαίωση του προμηθευτή. Εάν η κατασκευή και η λειτουργία των υπό προμήθεια ειδών δεν πληρούν τους όρους της σύμβασης ή εμφανίζουν ελαττώματα ή κακοτεχνίες ο ανάδοχος υποχρεούται να αποκαταστήσει ή βελτιώσει αυτές, μέσα σε πέντε (5) ημέρες, αφότου διαπιστωθεί παράβαση των παραπάνω διαβεβαιώσεων, χωρίς την οποιαδήποτε επιπλέον επιβάρυνση για τον Δήμο, σύμφωνα με τις ισχύουσες διατάξεις .

Άρθρο 11ο Τιμές υλικών 
Δεν επιτρέπεται η οποιαδήποτε μεταβολή των τιμών, από τις προσφερόμενες τιμές.

